open-index/open-wikipedia-markdown huggingface dataset:
Venemaa jäähokikoondis

**Venemaa meeste jäähokikoondis** esindab Venemaad jäähokis rahvusvahelistel võistlustel.

Venemaa koondis kuulub koos Kanada, Tšehhi, Soome, Rootsi ja USA koondisega kuue kõige tugevama jäähokikoondise hulka.

Alates 1992. aastast on Venemaa koondis osalenud kõigil maailmameistrivõistlustel ning tulnud viis korda maailmameistriks. Taliolümpiamängudelt on võidetud kolm medalit, 2018. aastal tuldi olümpiavõitjaks.

## Tulemused
### [[Jäähoki olümpiamängudel|Olümpiamängudel]]
* 1994 – 4. koht
* 1998 –  hõbemedal
* 2002 –  pronksmedal
* 2006 – 4. koht
* 2010 – 6. koht
* 2014 – 5. koht
* 2018 –  olümpiavõitja
* 2022 –  hõbemedal

### [[Jäähoki maailmameistrivõistlused|Maailmameistrivõistlustel]]

## Välislingid
* Venemaa Jäähokiföderatsiooni koduleht
* Profiil IIHF-i kodulehel
Slidstvo.Info

**Slidstvo.Info** (ukraina keeles Слідство.Інфо) on uuriva ajakirjanduse agentuur Ukrainas. 

## Viited
Tšehhi jäähokikoondis

**Tšehhi meeste jäähokikoondis** esindab Tšehhit jäähokis rahvusvahelistel võistlustel.

Tšehhi koondis kuulub koos Kanada, Venemaa, Soome, Rootsi ja USA koondisega kuue kõige tugevama jäähokikoondise hulka.

1998. aasta taliolümpiamängudel tuli Tšehhi koondis olümpiavõitjaks, alistades finaalis Venemaa. Lisaks on võidetud 2006. aasta taliolümpiamängudel pronksmedali. Tšehhi on tulnud maailmameistriks kuus korda ning võitnud Maailmameistrivõistlustel kokku kaksteist medalit. Aastatel 1999–2001 tuldi maailmameistriks kolmel aastal järjest.

Koondise koduhall on O2 Arena Prahas.

Kõige rohkem mänge (218) on Tšehhi koondises mänginud David Výborný, kellele kuulub ka koondise punktirekord (147). Enim väravaid on Tšehhi koondises löönud Martin Procházka (61).

## Tuntumad mängijad

*Patrik Bartošák
*Roman Červenka
*Filip Chytil
*Lukáš Dostál
*Pavel Francouz
*Michael Frolík
*Radko Gudas
*Roman Hamrlík
*Dominik Hašek
*Filip Hronek
*Jaromír Jágr
*David Krejci
*David Kämpf

*Petr Mrázek
*Martin Nečas
*Tomáš Nosek
*David Pastrňák
*Pius Suter
*Pavel Zacha
*Filip Zadina
*Roman Turek
*Karel Vejmelka
*Tomáš Vokoun
*Jakub Voráček
*Jakub Vrána

## Tulemused
### [[Jäähoki olümpiamängudel|Olümpiamängudel]]

### [[Jäähoki maailmameistrivõistlused|Maailmameistrivõistlustel]]

## Välislingid
* Tšehhi Jäähokiliidu koduleht
* Tšehhi IIHF-i kodulehel
Extraliga

**Extraliga** on Tšehhi jäähoki kõrgeim liiga. Liiga on loodud 1993. aastal. Liigas mängib 14 klubi.

Liigahooaeg kestab tavaliselt septembrist aprillini. Põhiturniiri kümme parimat klubi pääsevad väljalangemismängudele. Põhiturniiri kuus parimat klubi saavad kohe veerandfinaali, põhiturniiril 7.–10. koha saanud neli meeskonda selgitavad omavahel veel kaks veerandfinaalidesse pääsejat.

Tšehhi Extraliga edukaim klubi on olnud VHK Vsetín, kes on tulnud kuus korda liiga meistriks. Kokku on liiga võitnud kaksteist klubi.

Tšehhi Extraligat peetakse tugevuselt viiendaks jäähokiliigaks maailmas.

## Klubid hooajal 2025–2026

## Meistrid

## Välislingid
* Koduleht
Nowruz

***Nowruz*** (pärsia keeles نوروز‎; kurdi keeles *newroz*; otsetõlkes 'uus päev'), tuntud ka kui **Iraani uusaasta** või **Pärsia uusaasta**, on Iraanist ja zoroastrismist pärinevate juurtega uusaastapidustus, mida tähistavad eri etnolingvistilised rühmad. 

*Nowruz*'i on tähistatud Lääne-Aasias, Kesk-Aasias, Kaukaasias, Musta mere ääres, Balkani poolsaarel ja Lõuna-Aasias enam kui 7000 aastat. See on enamiku tähistajate jaoks ilmalik püha, mida naudivad eri usku inimesed, kuid see on püha zoroastristide, baha'ide ja mõnede islami kogukondade jaoks.

*Nowruz* on sama, mis kevadine pööripäev ja tähistab kevade algust põhjapoolkeral. *Nowruz* on Iraani kalendri esimese kuu (*[[farvardin]]*) esimene päev. Olenevalt riigist toimub *nowruz* 20., 21. või 22. märtsil. See hetk, kui Päike ületab taevaekvaatori ja võrdsustab öö ja päeva, arvutatakse täpselt igal aastal ja pered kogunevad rituaalide läbiviimiseks kokku.

Kuigi *nowruz*'i tähistatakse uue aasta märkimiseks alates Iraani kalendri reformist 11. sajandil, tunnistas Ühinenud Rahvaste Organisatsioon ametlikult *nowruz*'i rahvusvaheliseks tähtpäevaks ÜRO Peaassamblee resolutsiooni 64/253 vastu võtmisega 2010. aastal.

## ''Nowruz''<nowiki/>'i tähistamine riigiti
*Nowruz*'i tähistatakse Lääne-Aasias, Kesk-Aasias, Kaukaasias, Musta mere ääres, Balkani poolsaarel, Lõuna-Aasias ning seda tähistavad ka iraanlased üle kogu maailma.

Kohad kus *nowruz* on riigipüha:

* Afganistan
* Albaania
* Aserbaidžaan (5 päeva)
* Bajan-Ölgij aimakk (Mongoolia)
* Gruusia
* Iraagi Kurdistan
* Iraan (13 päeva)
* Kasahstan (4 päeva)
* Kosovo
* Kõrgõzstan
* Tadžikistan (4 päeva)
* Türkmenistan (2 päeva)
* Usbekistan

Kanada parlament võttis 30. märtsil 2009 ühehäälselt vastu seaduseelnõu *nowruz*'i lisamiseks Kanada riiklikusse kalendrisse.

*Nowruz*'i tähistavad kurdid Iraagis ja Türgis, samuti iraanlased, šiiidid, parsid Hindustani poolsaarel ja nende diasporaad üle kogu maailma.

## Viited
Ribapääsfilter

**Ribapääsfilter** ehk **ribafilter** (ingl *Band-pass filter*, lühend **BPF**) on filter, mis laseb signaalist läbi ainult määratud pääsuala sisse jäävad sagedused, ülejäänud sageduste väärtused summutatakse.

## Ribapääsfiltri loomine
### Digitaalses signaalitöötluses

Digitaalses signaalitöötluses luuakse ribapääsfilter madal- ja kõrgpääsfiltri konvoleerimisega. Selleks tuleb luua vastavate mahalõikesagedustega madal- ja kõrgpääsfiltrid. Madalpääsfiltri mahalõikesagedus jääb sel juhul pääsuala ülemiseks piiriks ning kõrgpääsfiltri mahalõikesagedus pääsuala alumiseks piiriks.

Kuna konvoleerimisega samaneb korrutamistehe sagedusdomeenis, on see ka teiseks võimaluseks luua ribafilter. Selle metoodika rakendamiseks tuleb sarnaselt eelmise meetodiga luua madal- ja kõrgpääsfiltrid vastavate mahalõikesagedustega ning need mõlemad viia sagedusdomeeni Fourier' teisendust kasutades. Sagedusdomeenis saab filtrid korrutada ning tulemus on ribapääsfilter.

### Analoogelektroonikas

Analoogelektroonikas saab filtrid jaotada tüübi järgi aktiivseteks ja passiivseteks. Kui aktiivsed filtrid vajavad töötamiseks eraldi voolusisendit, siis passiivsed mitte. Passiivribapääsfiltrid koosnevad kas RC-, RL- või RLC-ahelatest, aktiivsete ribapääsfiltrite skeemides on juures veel operatsioonivõimendi, et kujundada filtri kostet või puhverdada teistest komponentidest tulenevaid signaalikadusid. Mõlemat tüüpi ribafiltri skeemist on toodud näide all. Lisaks saab nii aktiivseid kui ka passiivseid ribapääsfiltreid koostada ühendades kokku vastavad madal- ja kõrgpääsfiltrid.

## Filtriga seotud probleemid

Kui ideaalsel ribafiltril oleks täiesti tasane pääsuala, siis reaalses elus see siiski nii ei ole. Reaalses elus eksisteerib nii tõkke- kui ka pääsualas ikkagi lainetus. Teiseks esineb mitteideaalse filtri üleminekupiirkondades artefakte. Artefaktide olemasolu saab vähendada, akendades sisendsignaali, muutes niiviisi ülemineku piirkonnad sujuvamaks, enne kui rakendada filtrit.

## Kasutus

Ribapääsfiltrit kasutatakse kõige enam helitöötluses. Ribafiltreid kasutatakse, kui on vaja summutada müra põhjustavaid sagedusi või mingitele sagedustele vastavat heli võimendada. Ribafiltrit kasutatakse näiteks tasandites ja võimendites.

Teine suur ribapääsfiltrite kasutusala on optikas. Ribafiltreid on vaja, et edastada ainult kindel vahemik sagedusi optiliselt spektrilt, filtreerides välja ülejäänud. Seda printsiipi kasutatakse näiteks fluorestsentsmikroskoopias, spektroskoopias, kliinilises keemias kui ka fotograafias.

Kolmas ribafiltrit kasutav valdkond on digitaalne pilditöötlus. Ribapääsfiltrit kasutatakse, kui tahetakse pildil rohkem esile tõsta kujutiste servi, kaotades ära madalaid sagedusi, ning samal ajal summutada kõrgesageduslikku müra pildil.

Lisaks saab ribapääsfiltrite abil optimeerida heli ja müra suhet signaali vastuvõtjates ning muuta nende tundlikkust.

## Viited
Olha Saladuhha

**Olha Saladuhha** (ukraina keeles Ольга Саладуха; sündinud 4. juunil 1983 Donetskis) on Ukraina kergejõustiklane (kolmikhüppaja).

Ta on tulnud kolmikhüppes 2011. aastal maailmameistriks, kolm korda Euroopa meistriks ja 2013. aasta Euroopa sisemeistriks. 2012. aasta suveolümpiamängudel Londonis võitis ta tulemusega 14.97 pronksmedali.

2012. aastal tuli ta kolmikhüppes Teemantliiga üldvõitjaks.

Tema isiklik rekord kolmikhüppes on 14.99, mis on püstitatud 2012. aasta Euroopa meistrivõistlustel Helsingis. Sisetingimustes on tema isiklik rekord 14.88, mis on püstitatud 2013. aasta Euroopa sisemeistrivõistlustel Göteborgis ja mis on ühtlasi Ukraina rekord.

2019. aasta Ukraina parlamendivalimistel valiti Saladuhha partei Rahva Teener kandidaadina Ukraina parlamenti.

## Viited

## Välislingid

*
Zaporižžja autotehas

**Zaporižžja autotehas** (ukraina keeles ПАТ Запорізький автомобілебудівний завод, lühend ЗАЗ **ZAZ**) on Ukraina autotööstusettevõte.

Tuntuimad toodetud autod on ZAZ 965 ja ZAZ 968.

## Galerii


ZAZ I-VAN.jpg|ZAZ A07A I-VAN
ZAZ A10C I-VAN.jpg|ZAZ A10C I-VAN



## Välislingid
* 
* Ametlik koduleht
Jevgeni Zinitšev

**Jevgeni Zinitšev** (vene Евгений Николаевич Зиничев; 18. august 1966 Leningrad – 8. september 2021 Putorana looduskaitseala, Krasnojarski krai) oli Venemaa riigitegelane ja sõjaväelane. 

Ta oli 18. maist 2018 kuni surmani Venemaa eriolukordade minister (olles küll 15. kuni 20. jaanuarini 2020 ministri kohusetäitja), armeekindral (2020). 

Zinitšev sündis 1966. aastal Leningradis, kus lõpetas ka keskkooli. Aastatel 1986–1988 teenis ta Põhjalaevastikus. 

Ta on lõpetanud Peterburi äri- ja õiguse instituudi.

Aastatel 1987–1991 töötas Zinitšev KGB-s ning 1991. aastast Venemaa Föderatsiooni Föderaalses turvateenistuses. Aastatel 2006–2015 töötas ta Venemaa presidendi ihukaitses, saates Vladimir Putinit tööreisidel.

Aastatel 2012–2013 täiendas ta end Venemaa Föderatsiooni Relvajõudude Kindralstaabi Sõjaväeakadeemias.

2014. aastast töötas Zinitšev Venemaa FSB terrorismivastase teenistuse juhataja asetäitjana. Juunis 2015 määrati ta Kaliningradi oblasti FSB ülemaks. 28. juulist 2016 kuni 6. oktoobrini 2016 oli ta Kaliningradi oblasti kuberneri kohusetäitja. 7. oktoobrist 2016 määrati ta FSB asedirektoriks.

17. mail 2018 tegi peaminister Dmitri Medvedev ettepaneku Jevgeni Zinitševi saamiseks Venemaa eriolukordade ministriks; president Vladimir Putin kiitis tema valiku heaks ja 18. mail 2018 sai Zinitševust Venemaa eriolukordade minister. Lisaks sai ta 28. mail 2018 Venemaa Föderatsiooni Julgeolekunõukogu liikmeks. 

21. detsembril 2020 andis president Vladimir Putin talle armeekindrali auastme. 
9. septembril 2021 andis Putin talle postuumselt Venemaa Föderatsiooni kangelase aunimetuse.

Zinitšev hukkus Venemaa Eriolukordade ministeeriumi teatel teenistuskohustuste täitmisel, kui osales Arktikas Norilski linna lähistel peetud ametkondadevahelistel õppustel.

## Isiklikku
Ta oli abielus ja tal on poeg.

## Viited
McDonnell Douglas DC-9

**McDonnell Douglas DC-9** on Ameerika Ühendriikide päritolu McDonnell Douglase poolt arendatud ja toodetud kahe turboventilaatormootoriga kitsakereline reisilennuk. DC-9 sooritas esmalennu 25. veebruaril 1965. a. 

Lennukist toodeti nelja versiooni. Kui esimese mudeli DC-9-10 reisijate salongis oli 90 istet, siis viimane ja kõige suurem DC-9-40 mahutas 125 reisijat. 

Esimese lennufirmana võttis DC-9 kasutusele Delta Air Lines 8. detsembril 1965.

## Tehnilised andmed

## Vaata ka

; Tüübi ja/või ajastu poolest sarnased lennukid

* Boeing 737
* Tupolev Tu-134

; Seotud loendid

* Lennukite loend

## Viited

## Kirjandus

## Välislingid
* DC-9 Boeing.com
* DC-9-10/20/30 Airliners.net ja DC-9-40/50 Airliners.net
* DC-9 ajalugu AviationHistoryOnline.com
Wos

**Valentín Oliva** (sündinud 23. jaanuaril 1998 Buenos Aireses Argentinas), mida kunstiliselt tuntakse kui **Wos**, on Argentina räppar.

9. augustil 2019 andis ta välja esimese debüütalbumi Canguro, kus ta kritiseerib Argentina poliitikuid ja "meritokraatia" ideed. Album ilmub 2019. aasta oktoobri alguses pealkirjaga Caravan.
Alva Belmont

**Alva Belmont** (neiupõlvenimega **Alva Erskine Smith**, aastatel 1875–1896 tuntud kui **Alva Vanderbilt**; 17. jaanuar 1853 Mobile, Alabama osariik, Ameerika Ühendriigid – 26. jaanuar 1933 Pariis, Prantsusmaa) oli Ameerika Ühendriikide prominentne miljonär ja sotsialiit ning naiste valimisliikumise suurkuju.

Kuigi teadaolevalt oli tal üleolev iseloom, mis paljudele oli vastumeelne, oli ta tuntud ka oma energia, intelligentsuse, tugevate arvamuste ja vaidlustamise himu poolest.
Venemaa Rahvuslik Filmiakadeemia

**Venemaa Filmikunsti ja -teaduste Rahvuslik Akadeemia** (vene keeles Национальная академия кинематографических наук и искусств России, lühinimi Национальная киноакадемия Pоссии **Venemaa Rahvuslik Filmiakadeemia**) on Venemaa filmikunsti edendavate filmitegijate ja juriidiliste isikute ühendus.

2002. aastal asutati Nikita Mihhalkovi initsiatiivil Moskvas Venemaa Rahvuslik Filmiakadeemia. Filmiakadeemia asutajaliikmete seas on Ülevenemaaline Riiklik Ringhäälingukompanii, Venemaa Föderatsiooni Kultuuriministeerium, Venemaa Föderatsiooni Kinematografistide Liit, Venemaa Teaduste Akadeemia, Ühiskondlik Venemaa Televisioon ja sadakond väljapaistvat filmiloojat.

Venemaa Rahvuslikul Filmiakadeemial oli 2020. aasta aprilli seisuga 409 liiget. Akadeemia juhtorgan on 19-liikmeline akadeemia presiidium (eesotsas presidendiga). Akadeemia president on 2002. aastast filmirežissöör, NSV Liidu rahvakunstnik Vladimir Naumov (sündinud 1927).

Filmiakadeemia annab välja filmiauhinda Zolotoi Orjol.

## Viited

## Välislingid
*Akadeemia koduleht
*Akadeemia liikmete nimistu. kinoacademy.ru
Crew Dragon Demo-2

**Crew Dragon Demo-2** (ametlikult **SpaceX Demo-2**) oli Crew Dragoni esimene mehitatud kosmoselend.

Kosmoselaev startis 30. mail 2020. See oli esimene mehitatud missioon pärast Space Shuttle'i programmi viimast missiooni STS-135, mis startis Ameerika Ühendriikide pinnalt ja esimene kord, kui erafirma saatis kosmosesse mehitatud missiooni. Missiooni meeskonda kuulusid Douglas Hurley ja Robert Behnken ning nad olid esimene kaheliikmeline NASA meeskond pärast 1982. aastal toimunud missiooni STS-4.

Demo-2 saabus 31. mail rahvusvahelisse kosmosejaama (ISS) ning meeskond viibis seal 63 päeva. Crew Dragon naasis Maale 2. augustil, maandudes Mehhiko lahte. See oli esimene vette maandumine pärast 1975. aastal toimunud Apollo-Sojuzi testprojekti ning esimene kord kui mehitatud kosmoselaev maandus Mehhiko lahte.

## Viited
Zolotoi Orjol

**Zolotoi Orjol** (vene keeles «Золотой орёл» 'kuldkotkas') on Venemaa rahvuslik filmiauhind, Kuldgloobuse analoog Venemaal.

Filmiauhinna Zolotoi Orjol asutas 2002. aastal Venemaa Filmikunsti ja -teaduste Rahvuslik Akadeemia. Auhinda jagatakse 23 kategoorias, sealhulgas kategoorias "Parim välismaine film Venemaa filmilevis" ning neljas televisioonikategoorias.

Kategooria võitjale antakse kotkast kujutav hõbedast tehtud ja kullaga kaetud auhinnakuju Zolotoi Orjol. 

Iga-aastase filmiauhindade kätteandmise tseremoonia kunstiline juht ja peaprodutsent on Nikita Mihhalkov. Tseremooniat kannab üle telekanal Rossija-1.

Enim kordi (11) on Zolotoi Orjoli võitnud telekanali Rossija-1 peadirektor Anton Zlatopolski, kes on olnud paljude telesarjade kaasprodutsent. Nikita Mihhalkovil on seitse Zolotoi Orjoli, neist ühe sai ta filmirežissöörina.

## Vaata ka
*Nika

## Välislingid
*Золотой орел. kinoacademy.ru
*Лауреаты. kinoacademy.ru 
*Номинанты. kinoacademy.ru 
*"Орел" вылупился. kommersant.ru, 2. juuli 2002
Miguel Ángel Russo

**Miguel Ángel Russo** (9. aprill 1956 Valentin Alsina – 8. oktoober 2025) oli Argentina jalgpallitreener ja Argentina jalgpallikoondise poolkaitsja. 

## Mängijakarjäär
### Klubi

Miguel Ángel Russo mängis kogu mängijakarjääri Estudiantese ridades. Russo mängis klubi meeskonnas 418 kohtumist ja võitis kaks karikat.

### Koondis
Miguel Ángel Russo valiti peatreener Carlos Bilardo poolt 1986. aasta jalgpalli maailmameistrivõistlustele sõitvasse Argentina jalgpallikoondisse, kuid mitmete pisivigastuste tõttu jäi Russo lõpuks turniirilt eemale, mille Argentina võitis.

## Saavutused
### Klubi
;Estudiantes
*Primera División: 1982 Metropolitano, 1983 Nacional

### Treenerina
;Lanús
*Primera B Nacional: 1991–92

;Estudiantes
*Primera B Nacional: 1994–95

;Vélez Sarsfield
*Primera División: 2005 Clausura

;Boca Juniors
*Primera División: 2019–20
*Copa Libertadores: 2007
* Copa Diego Armando Maradona (1): 2020

;Rosario Central
*Primera B Nacional: 2012–13

;Millonarios
*Categoría Primera A: 2017 Finalización
*Superliga Colombiana: 2018
Dassault Mirage 2000N/2000D

**Dassault Mirage 2000N** on Prantsusmaal 1988. aastal  deltatiivalise reaktiiv-hävituslennuki Dassault Mirage 2000 baasil  tuumalöökide andmiseks kohandatud lennuk. **Mirage 2000D** on konventsionaalse relvastusega sõjalennuk.

## Kasutajad

* Prantsusmaa õhujõud

* Ukraina õhujõud

## Taktikalis-tehnilised andmed
* **Meeskond:** 2
* **Pikkus:** 14,55 m
* **Tiivaulatus:** 9,13 m
* **Kõrgus:** 5,15 m
* **Tiivapindala:** 14 m²
* **Tühimass:** 7600 kg
* **Täismass:** 10 680 kg
* **Max mass õhkutõusul:** 17 000 kg
* **Mootor:** SNECMA M53-P2
* **Tippkiirus:** 2338 km/h
* **Tegevusraadius:** 1480 km
* **Max lennukaugus:** 3340 km
* **Lennulagi:** 18 000 m
* **Õhkutõusukiirus:** 285 m/s

## Viited

## Välislingid
* Mirage lennukite teave lehel GlobalSecurity.org
* Tekitavad ainult probleeme juurde, mitte ei lahenda neid!“ Mis on Ukrainale lubatud Prantsuse sõjalennukitega väga valesti?
Édouard Guillaud

**Édouard Guillaud** (sündinud 10. juulil 1953) on endine Prantsusmaa mereväelane, amiral. Ta pühendas suure osa enda karjäärist lennukikandja Charles de Gaulle arendamisele ning oli lõpuks selle komandör. Ta oli aastatel 2010–2014 relvajõudude ülemjuhataja.

## Tunnustus
* Auleegioni suurohvitseri klassi orden 
* Ordre national du Mérite'i ohvitseri klassi orden 
* USA Legion of Meriti komandöri klassi orden 

## Vaata ka
*Benoit Puga
*Prantsusmaa mereväe escorteur'de loend
*Prantsusmaa allveelaevade loend
*Christophe Prazuck
*Bernard Rogel
*Pierre-François Forissier

## Viited
Karl Laas

**Karl Laas** (17. aprill 1908 Tartu – 28. detsember 1967 Tallinn) oli Eesti kergejõustiklane ja spordiajakirjanik.

Laas võistles jooksudistantsidel 100 meetrist maratonini. Tuli 1928–1930 kolm korda maratonis ja korra 10 000 meetri jooksus Eesti meistriks. Ta püstitas 1928. aastal 20 000 meetri jooksus Eesti rekordi 1:13.51,0. 1928. aasta Amsterdami suveolümpiamängudel katkestas ta maratonijooksu jalavigastuse tõttu. Kuulus viis korda Eesti koondisse.

Ta mobiliseeriti 1941. aastal Punaarmeesse ning tegi kaasa Eesti Laskurkorpuse lahingud Velikije Lukist Kuramaani. Pärast demobiliseerimist jätkas töötamist ajakirjanikuna, avaldas ka luuletusi ja proosapalu. Kümmekond aastat töötas Eesti Raadio välissaadete toimetuses.

Laas on maetud Tallinna Metsakalmistule.

## Isiklikke rekordeid
* 100 m jooks – 11,8 (1932)
* 800 m jooks – 2.00,0 (1932)
* 1500 m jooks – 4.10,2 (1932)
* 5000 m jooks – 16.08,4 (1932)
* 10 000 m jooks – 33.52,6 (1931)
* maraton – 2:58.10 (1928)

## Viited

## Välislingid
*
Kreis

**Kreis** (saksa keeles *Kreis*) on Saksamaa kommunaalõiguse järgi valdade ühendus ja territooriumide koondis (Nordrhein-Westfaleni ja Schleswig-Holsteini liidumaal, *Landkreis* teistel liidumaadel). See haldab oma territooriumi valdade omavalitsuste printsiibil. 

Haldusüksuse nimetust "kreis" on kasutatud ajalooliselt ka Saksa õigus- ja kultuuriruumi kuulunud aladel, sealhulgas Venemaa keisririigi Balti kubermangudes maakonna kohta. Saksa keeles nimetati Eesti maakondi kreisideks ametlikult veel 1930. aastail.

## Viited
Õpetus muusikahelidest

**Õpetus muusikahelidest** (saksa keeles *Tonlehre*) on muusikateooriat, akustikat ja muusikapsühholoogiat ühendav interdistsiplinaarne valdkond, milles uuritakse muusikaliste struktuuride ja nähtuste, näiteks helide, intervallide, akordide, häälestussüsteemide, tämbrite jne psühholoogilist toimet.
Léré (Mali)

**Léré** on linn ja vald Niafunké cercle's Timbuktu piirkonnas Malis. Valla pindala on umbes 1342 ruutkilomeetrit, peale linna kuulub sinna ka 18 küla. Aastal 2009 elas Léré vallas 16 072 inimest.

Léré linn asub Mauritaania piirist umbes 60 kilomeetrit idas. Turupäevad on reeded, neile tuleb rahvast ümberkaudsetest küladest.

## Viited

## Välislingid
* .
Dassault Rafale

**Dassault Rafale** (prantsuse keeles *rafale* 'tuuleiil', sõjaväe kontekstis 'tuleiil') on Prantsusmaa ettevõtte Dassault Aviation mitmeotstarbeline hävituslennuk. Rafale'id on mitmekülgselt relvastatud, neid kasutatakse õhuüleoleku saavutamiseks, õhutõkestuseks, õhuluureks, lähiõhutoetuseks, laevade pommitamiseks ja tuumaheidutuseks.

1970. aastate lõpus otsisid Prantsusmaa õhu- ja merevägi oma vananevale lennukiarsenalile asendusi. Et tootmis- ja arenduskuludelt kokku hoida, sõlmis Prantsusmaa Ühendkuningriigi, Saksamaa, Itaalia ja Hispaaniaga lepingu mitmeotstarbelise hävitaja Eurofighter Typhoon väljatöötamiseks. Kuna riikidevaheline koostöö ei sujunud planeeritud kujul, pidid prantslased ikkagi oma hävitajat arendama hakkama. Dassault pani kokku Rafale'i prototüübi, mille esimene lend toimus 1986. aasta juulis. Järgnes kaheksa aastat täiustamist ja katsetamist. Rafale erineb teistest selle põlvkonna Euroopa hävitajatest selle poolest, et see on peaaegu täielikult arendatud ühes riigis. Lisaks Dassault'le osalesid protsessis ka Thales Group ja Safran S.A..

Rafale'id pidid algselt kasutusele tulema 1996. aastal, kuid külma sõja järgsed eelarvekärped aeglustasid asjade kulgu. 

Hävitajast on tehtud kolm põhimudelit: Rafale C (üheistmeline, maalt tegutsemiseks), Rafale B (kaheistmeline, maalt tegutsemiseks) ja Rafale M (üheistlemine, lennukikandjalt tegutsemiseks).

Rafale'id jõudsid Prantsusmaa mere- ja õhuväe kasutusse 2001. aastal. Lennukeid on müüdud India õhuväele, Egiptuse õhuväele ja Katari õhuväele. Neid on lahingutes kasutatud Afganistanis, Liibüas, Malis, Iraagis ja Süürias.

## Viited

## Välislingid
* 
* 
* https://m.economictimes.com/news/defence/rafale-deal-we-chose-reliance-dassault-aviation-clarifies/videoshow/65908561.cms
* https://mobile.twitter.com/FranceauQatar/status/1136636358808735745
David Walters

**David Walters** (sündinud 27. septembril 1987 Newport Newsis) on endine Ameerika ujuja, olümpiavõitja, neljakordne maailmameister teateujumises ja kahe maailmarekordi kaasomanik teatevõistluses. 2008. aasta suveolümpiamängudel sai Walters kuldmedali 4 × 200 meetri teateujumise vabaujumises. Ameerika meeskonna koosseisus hoiab ta maailmarekordit 4 × 100 meetri teateujumises (50 m bassein) ja kuni 2021.aastani hoidis ta maailmarekordit ka 4 x 100 m kompleksujumises (50 m bassein).

Walters sündis Virginia osariigis Newport Newsi linnas ja lõpetas Yorktownis Tabbi keskkooli, kus ta ujus Tabb Tigersi ujumisvõistkonnas. Walters sai spordistipendiumi, et õppida Texase Austini Ülikoolis, kus ta treenis Eddie Reese'i käe all Texase Longhornsi ujumis- ja sukeldumismeeskonnas, võisteldes National Collegiate Athletic Associationis (NCAA) ja Big 12 konverentsivõistlustel aastatel 2007–2010.  

2008. aasta suveolümpiamängudel võistles Walters 4 × 200 meetri teateujumise eelvoorus ühes tiimis Ricky Berensi, Erik Vendti ja Klete Kelleriga. Waltersi ujutud esimese etapi aeg oli 1.46,57 ning tiimi lõplik aeg 7.04,66 ületas 2000. aastal Austraalia ujuja püstitatud olümpiarekordi (7.07,05). 4 × 200 meetri vabaujumise finaalis oli ta ühes võistkonnas Michael Phelpsi, Ryan Lochte'i, Ricky Berensi ja Peter Vanderkaayga ning nende lõplik aeg 6.58,56 oli uus maailmarekord.

2009. aasta USA meistrivõistlustel võistles Walters kolmel alal. 200 meetri vabaujumises saavutas ta ajaga 1.44,95 teise koha Michael Phelps järel. 100 meetri vabaujumises oli Walters Nathan Adriani järel ajaga 48,17 teine. 50 meetri vabaujumises sai Walters 15. koha ajaga 22,60.

2009. aastal maailmameistrivõistlustel Roomas võitis Walters kuldmedali teatevõistkonna liikmena 4 × 200 meetri vabaujumises. Walters ujus koos Michael Phelpsi, Ricky Berensi ja Ryan Lochte'iga saavutades aja 6.58,55, mis ületas eelmisel aastal Pekingis püstitatud maailmarekordi. 100 meetri vabaujumise finaalis saavutas Walters 5. koha ajaga 47,33, mis oli parem Michael Phelpsi Ameerika rekordist (47,51). Walters oli 200 meetri vabaujumise üldarvestuses 12. kohal ega pääsenud finaali. 4 × 100 meetri kompleksujumise finaalis ujus Walters koos Aaron Peirsoli, Michael Phelpsi ja Eric Shanteauga ajaga 3.27,28, mis samuti ületas Pekingis püstitatud maailmarekordi.

## Välislingid

*David Walters USA ujumisliidu leheküljel
*David Walters Ameerika Ühendriikide olümpia- ja paraolümpiakomitee leheküljel
*David Walters ROK-i leheküljel
*David Walters Olympic Channel leheküljel
*David Walters Olympics Sports-Reference.com leheküljel
Vilhelm Fischmann

**Vilhelm Fischmann** (**Wilhelm Fischmann**; 21. mai 1909 Tartu – 3. november 2008 Austraalia) oli Eesti päritolu pangandus- ja rahandustegelane.

Vilhelm Fischmann sündis Tartus tuntud äri- ja seltskonnategelase Rudolf Fischmanni pojana. Rudolf Fischmann oli Tartu telefonivabriku asutaja ja linnavolinik. 

Vilhelm Fischmann lõpetas 1926. aastal Tartu Saksa Eragümnaasiumi. Aastatel 1926–1931 õppis ta Tartu Ülikoolis majandust, hiljem täiendas end Grenoble'i ülikoolis ja Pariisi ülikoolis École des hautes Études Sociales.

1932. aastal alustas Vilhelm Fischmann tööd Tartu Kauba Pangas. 1936. aastal kolis ta Tallinna ja töötas Tartu Panga välisvaluuta osakonna juhatajana kuni vangistamiseni NKVD poolt 1940. aastal. Järgmisel aastal õnnestus tal põgeneda vanglast otse Saksamaale sõitvale laevale. 1945. aastani oli Saksa armees. Aastatel 1946–1948 töötas ta UNRRA ja USA okupatsioonivõimude juures. 1948. aastast elas Austraalias, kus töötas kaupmehena ja hiljem ühes Brisbane'i haiglas.

Omandireformi käigus Vilhelm Fischmannile 1995. aastal tagastatud hoonete hulgas oli ka tema isale Rudolf Fischmannile kuulunud maja Tartus aadressil Raekoja plats 8. 5. aprillil 1995 sõlmisid selle Raekoja platsi ja Rüütli tänava nurgal asuva maja omaniku Vilhelm Fischmanni Eesti esindaja Kaljo Preem ja Tartu Kultuurkapital kümne aasta pikkuse koostöölepingu. Teise, sisult samasuguse koostöölepingu sõlmisid Tartu Kultuurkapitali ja Vilhelm Fischmann ise 23. oktoobril 1997. Lepingu kohaselt jäi seni Tartu Kultuurkapitali halduses olnud hoone Raekoja plats 8 jätkuvalt Tartu Kultuurkapitali haldusse allrendi õigusega. Saadud renditulust pidi Tartu Kultuurkapital kandma kümme protsenti Austraalias elavale Fischmanni perekonnale, ülejäänud summat aga kasutama Tartu kultuuri toetuseks. Tänu sellele sai Tartu Kultuurkapital alates 1995. aastast Fischmannidelt justkui annetusena keskmiselt miljon krooni aastas. Koostööleping lõppes 5. aprillil 2005. Vilhelm Fischmann jättis maja testamendiga oma kahele, samuti Austraalias elavale pojale. Poegadel oli maja vastu suurem majanduslik huvi ja nad otsustasid hakata seda kinnisvara ise hooldama ja sellega tegelema.

## Vilhelm Fischmanni sihtkapital
6. juunil 1997 asutas Vilhelm Fischmann oma perekonna mälestuseks Tartu Kultuurkapitali juurde Vilhelm Fischmanni sihtkapitali eesmärgiga aidata kaasa arhitektuuri, klassikalise muusika ja spordielu arengule Tartu linnas.

## Tunnustus

* 2003 Tartu Tähe kavaler

## Viited
Simpsoni kõrb

**Simpsoni kõrb** (inglise keeles *Simpson Desert*) on liivakõrb Austraalia keskosas. Kõrb ulatub Põhjaterritooriumi, Lõuna-Austraalia ja Queenslandi osariigi territooriumile. See on suuruselt Austraalia neljas ja maailma kahekümnes kõrb, selle pindala on 145 000 ruutkilomeetrit.  

Kõrbes karjatatakse loomi, näiteks veiseid, lambaid ja kaameleid. Simpsoni kõrbes asub ka maailma suurim soolajärv Eyre'i järv. Simpsoni kõrb asub subtroopilises vöötmes, mis tähendab, et seal on kogu aeg soe. Kõrbe maastikus on muutusi märgata iga 100 km tagant. Simpsoni kõrbes asub ka maailma suurim monoliit Uluru.
Diabaly

**Diabaly** on linn ja vald Niono ''cercle'''s Ségou piirkonnas Malis. Valla pindala on umbes 1538 ruutkilomeetrit ning see hõlmab lisaks linnale ka 28 ümberkaudset küla. Aastal 2009 elas Diabaly vallas 35 266 inimest. Diabaly linn on Nionost 50 kilomeetrit põhjas.

8. septembril 2012, Põhja-Mali konflikti ajal, pidasid Mali sõjaväelased Diabalys asunud kontrollpunktis kinni 17 Mauritaaniast tulnud islami jutlustajat. Neile esitati kahtlustus terrorismile kaasa aitamises ning 16 neist hukati. Diabaly langes 14. jaanuaril 2013 nädalaks ajaks mässuliste kontrolli alla.

## Viited

## Välislingid
*.
Social Register

**Social Register** on Ameerika Ühendriikide edukate ja silmapaistvate isikute nimekiri, keda peetakse ühiskonnas eriti mõjukateks. Seda hakati koostama aastal 1887.

Nimekirja väljaandmist alustas New Yorgi kolumnist Louis Keller. Hiljem omandas selle väljaandmise õiguse Malcolm Forbes. 2014. aastal ostis väljaande Christopher R. Wolf.

## Vaata ka
*Kõrgseltskond
Miljonär

**Miljonär** on inimene, kelle puhasväärtus või omatava vara väärtus on võrdne või rohkem kui miljon valuutaühikut. Miljonäriks olekuga (olenevalt konkreetse valuutaühiku väärtusest) kaasneb teatav prestiiž ja miljonäriks saamine on mõnede inimeste jaoks ihaldatud finantseesmärk. Riikides, mille valuutaühikul on väike väärtus (näiteks tugeva inflatsiooni tõttu) ja miljoni valuutaühiku omandamine või omamine seega lihtne, ei tähenda miljonäriks olek samasugust jõukuseastet kui suurema väärtusega valuutaühikuga riikides.

Mitmemiljonilise varaga inimesi nimetatakse ka multimiljonärideks.

## Vaata ka
*Miljardär
*Triljonär
Miljardär

**Miljardär** on inimene, kelle puhasväärtus või omatava vara väärtus on võrdne või rohkem kui miljard valuutaühikut.

Mitmemiljardilise varaga inimesi nimetatakse ka multimiljardärideks.

Kõige levinum on miljardäride vara arvestada USA dollarites. Ameerika Ühendriikide ajakiri Forbes avaldab igal aastal nimekirja maailmas teadaolevatest miljardäridest (The World's Billionaires). 2022. aastal oli maailmas 2668 miljardäri, kelle koguvara oli 12,7 triljonit dollarit.

Maailma esimeseks dollarimiljardäriks sai 1916. aastal naftatööstur John D. Rockefeller.

## Vaata ka
*Miljonär
*Triljonär

## Viited

## Välislingid
* "UBS: miljardärid teenivad rohkem pärandi kui enda pingutustega" ERR, 30. november 2023
Kanada kuninglik õhuvägi

**Kanada kuninglik õhuvägi** (inglise keeles *The Royal Canadian Air Force* (RCAF)m prantsuse keeles *Aviation royale canadienne* (ARC)) on Kanada riigi õhuvägi. RCAF on Kanada relvajõudude üks kolmest põhilisest väeliigist. 2013. aastal oli Kanada õhuvägede koosseisus 14 500 tegevväelast ja 2600 reservväelast, toeks 2500 tsiviilisikut. RCAF-i käsutuses on 258 mehitatud ja 9 mehitamata õhusõidukit. Kanada kuningliku õhuväe ülem on kindralleitnant Al Meinzinger.

Kanada õhuvägi vastutab kõikide Kanada relvajõudude õhuoperatsioonide eest, turvab Kanada õhuruumi ning toetab õhust Kanada mereväe ja maaväe tegevust. Põhja-Ameerika õhu- ja kosmosekaitse väejuhatuse (NORAD) raames kaitstakse koostöös Ameerika Ühendriikide õhuväega Põhja-Ameerika õhuruumi. RCAF-i haldusalasse kuulub ka Riiklik Otsingu ja Pääste Programm.

RCAF-i juured ulatuvad aastasse 1920, kui asutati Kanada õhuvägi. 1924. aastal muutis kuningas George V selle kuninglikuks õhuväeks. Aastal 1968 toimus Kanada relvajõudude ühinemine ning RCAF, merevägi ja maavägi ühinesid Kanada relvajõududeks. Õhuväe isikkoosseis ja varustus jagunes mitme väejuhatuse vahel: õhutõrje väejuhatus, õhuveo väejuhatus, mobiilne väejuhatus, mereväejuhatus ning väljaõppe väejuhatus.

1975. aastal kaotati osa neist väejuhatustest ning kõik üksused viidi õhuväejuhatuse alla (AIRCOM). Õhuväejuhatus võttis nime "Kanada kuninglik õhuvägi" uuesti kasutusele 2011. aasta augustis. Kanada õhuvägi on lahingutes osalenud teises maailmasõjas, Korea sõjas, lahesõjas ning mitmetel NATO ja ÜRO missioonidel. XX sajandi teisel poolel oli RCAF-il NATO raames üksusi ka Euroopas.

## Viited

## Välislingid
* Kanada õhuväe varustus
* CanadianWings.com Kanada õhuväe mitteametlik veebileht
* "Roundel Round-Up"
*"Will The Royal Canadian Air Force Pass The British Army's Drill Test? | Forces TV"
* ''The Royal Canadian Air Force in the Arctic and Sub-Arctic'' Manuscript Dartmouthi kolledži raamatukogu
James J. Brown

**James Joseph Brown** (27. september 1854 Waymart, Pennsylvania osariik – 5. september 1922 Nassau maakond, New Yorgi osariik) oli ameerika kaevandusinsener, leiutaja ja moodsa kõrgseltskonna isehakanud liige. Tema abikaasa oli Margaret Brown.
Barbizon 63

**Barbizon 63** on tänapäeval elamu Ameerika Ühendriikides New Yorgi Manhattani linnajaos Upper East Side'il, aadressil 140 East 63rd Street.

Aastakümneid kasutati hoonet ainult neile naistele mõeldud hotellina, kes olid läinud New Yorki töö pärast, kuid otsisid ikkagi turvalist pelgupaika, mis tunduks perekoduna.

## Kuulsaid elanikke

## Mälestisväärsus
1982. aastal kanti hoone Ameerika Ühendriikide Ajalooliste Paikade Riiklikusse Registrisse (*National Register of Historic Places*). 2012. aastal määras New York City Mälestusmärkide Säilitamise Komisjon ehitise kaitsealuseks mälestiseks (*New York City Landmark*).

## Kirjandus
* Paulina Bren, "The Barbizon: The New York Hotel That Set Women Free" (John Murray Press; Two Roads, March 2021) ISBN 1529393027

## Välislingid
*
Kaspar Colling Nielsen

**Kaspar Colling Nielsen** (sündinud 9. veebruaril 1974) on taani kirjanik.

Ta on lõpetanud bakalaureusena Lõuna-Taani Ülikooli ja 2005. aastal Kopenhaageni Majandusülikooli kraadiga cand.merc.fil. Ta debüteeris 2010. aastal romaaniga "Mount København". Samal aastal pälvis ta Taani Panga debütandiauhinna.

Ta elab naise ja kahe lapsega Kopenhaagenis.

## Teosed
* "Mount København" (2010, eesti keeles "Mount Kopenhaagen", Varrak, 2020)
* "Den danske borgerkrig 2018-24" (2014)
* "Det europæiske forår" (2018, eesti keeles "Euroopa kevad", Varrak, 2019)
* "Dengang dinosaurerne var små" (2019; jutustused)

## Viited

## Välislingid
*https://forfatterweb.dk/oversigt/zcolling00
*Mikael Kelomees, "Arvustus. Tehisaju, islam ja erootika Euroopa kevadel", ERR
*Kopenhaageni hiigelmägi traumeerib ja vaimustab, ERR, Novaatori raamatuklubi
*Valner Valme "Jälle see Euroopa hukkub", Sirp, 21. august 2020
Gunnar Kirs

**Gunnar Kirs** (8. juuni 1931 Narva – 27. mai 2020) oli eesti filatelist.

Ta andis 1992–2001 välja ajalehte "Elva Filatelist".
Ukraina Rahvuslik Teaduste Akadeemia

**Ukraina Rahvuslik Teaduste Akadeemia** (ukraina keeles Національна академія наук України) on Ukraina riiklik teadusasutus.

## Välislingid
* НАНУ
* Гонтарева: Реформировать Академию наук нужно по примеру НБУ - Liga Novosti, 27.04.2021, 21:01
Rukkilill (ajakiri)

**Rukkilill** on harrastusbotaanikute teataja, mis ilmus aastail 1989–1997. Kokku ilmus 5 numbrit.

Väljaande toimetajad olid Tiina Elvisto, Toomas Kukk ja Juhani Püttsepp.  

Sisuks on botaanikaalased artiklid taimedest ja botaanika ajaloost, samuti intervjuud bioloogidega (Andres Kalamees, Viktor Masing, Silvia Talts, Carl-Adam Hæggström, Maret Kask, Elli Lellep) ning vastuseid küsimusele, millega sel aastal tegeldud (Loore Ehrlich, Tiina Elvisto, Andres Kalamees, Andres Koppel, Kalevi Kull, Alar Läänelaid, Viktor Masing, Jaanus Paal, Jaak Palumets, Tõnu Ploompuu, Tiina Randlane, Taavi Tuulik, Martin Zobel).

Väljaandjad olid Zooloogia ja Botaanika Instituut (nr 1) ja Eesti Looduseuurijate Selts (nr 3–5).

## Välislingid
*Rukkilille 1–5 sisukorrad.
*Artiklite tähestikuline loend.
Ulvi raamatukogu (Mustvee)

**Ulvi raamatukogu** ehk **Ulvi välisteeninduspunkt** on raamatukogu Jõgeva maakonnas Mustvee vallas Ulvi külas. See on Mustvee raamatukogu väliteeninduspunkt.
Tegel (aadlisuguvõsa)

**Tegel** on endine Rootsi aadlisuguvõsa.

Erik XIV aadeldas Jöran Perssoni 1563. aastal ja tema poeg Erik Jöransson Tegel introdutseeriti Rootsi rüütelkonda 1627. aastal, kuid suri järglasteta 12. veebruaril 1636.

## Välislingid
*Adelsvapen
Konstruktiivne ajakirjandus

**Konstruktiivne ajakirjandus** on lahendustele suunatud ajakirjandus. See eristub negatiivsetele uudistele ja konfliktidele suunatud ajakirjandusest.

Konstruktiivne ajakirjandus kujunes või teadvustus suuresti esmalt Taani meedia arengus.

Konstruktiivse ajakirjanduse arendamisega tegeleb muuhulgas 2017. aastal loodud Constructive Institute Šveitsis, mille asutas Ulrik Haagerup ja kaasasutas Maarja Kadajane ja mis töötab koostöös Aarhusi Ülikooliga.

## Viited

## Välislingid
*Urmet Kook. Tüdimus negativistlikust uudistekäsitlusest: Kuidas olla (uudis)ajakirjanduses mitte destruktiivne, vaid konstruktiivne? *Sirp*, 5. detsember 2014
*Pärtel Poopuu, Andero Uusberg. Kas konstruktiivne ajakirjandus päästab päeva?. Novaator. 24. november 2020
Lassi Saressalo

**Lassi Saressalo** (sündinud 4. juunil 1948 Virolahtis Soomes) on soome etnoloog ja estofiil.

Lassi Saressalo on õppinud Turu Ülikoolis folkloristikat, etnograafiat ja soome keelt. Ta on 1973. aastast filosoofiamagister ja 1986. aastast filosoofiadoktor. 

Ta on töötanud õppejõuna mitmes ülikoolis. Aastatel 1987–1989 oli ta Turu linna kultuurikeskuse juhataja ja 1989–2005 Tampere linna kultuuriosakonna juhataja. 1992. aastast, mil sõlmiti Tartu ja Tampere vahel sõpruslinnade koostööleping, on ta juhtinud Tartu ja Tampere kultuurikoostööd. Ta on Tartu Tampere maja idee autor.

Lassi Saressalo on Eesti kultuuri tundja ja sõbrana kaasa löönud mitme ühise raamatu koostamisel ja avaldamisel ("Tampere raamat", "Miksi Tartto on?"). 

## Tunnustus
* 2003 – Tartu Tähe kavaler

## Viited
Väike Tjorven, Pootsman ja Mooses

**"Väike Tjorven, Pootsman ja Mooses"** on Astrid Lindgreni lasteraamat, mille esmatrükk ilmus 1964. aastal. 

Eesti keeles ilmus teose esmatrükk 1969. aastal Vladimir Beekmani tõlkes.

Teos saavutas esmalt Rootsis tuntuse telesarjana, mille põhjal Astrid Lindgren andis välja ka raamatu. 

Lugu algab varasuvel, kui Stockholmist pärit Melkersonide perekond jõuab Soolavarese saarele suvepuhkust veetma. Soolavares on pisike kauge saareke Stockholmi saarestikus, kus talvel elab kõigest paarkümmend inimest, suvel tänu suvitajatele rohkem. Perekond koosneb leskisast Melker Melkersonist ning tema neljast lapsest, täisikka jõudnud Malinist, teismelistest vendadest Johanist ja Niklasest ning pere pesamunast Pellest, kes on 7-aastane. Laste ema on surnud siis, kui Pelle sündis. 

Peatutakse Tisleritalus, mille Melkerson on suvilaks üürinud. Melkersonidel tekib kohe sõbralik läbikäimine naabritega, abielupaar Märta ja Nisse Grankvistiga, ning nende tütarde Teddy (Teodora), Freddy (Frederika) ja 6-aastase Tjorveniga, viimase tegelik täisnimi on Karin Maria Eleonora Josefina. Tjorvenist ja Pellest saavad suurimad sõbrad, ehkki Pellega soovib samavõrra tihedat lävimist pisike naabriplika Stina, kes suvitab saarel oma vanaisa juures. 

Teose üks peategelasi on Tjorveni koer Pootsmann - hiigelsuur bernhardiin, kes on Tjorvenile kingitud mõne aasta eest. Kuhu Tjorven ka ei läheks, koer järgneb talle alati ning hoiab silma peal ka kõigil teistel lastel ning tõmbab nad veest välja, kui keegi paadisillalt vette sulpsatab.

Jutustus kirjeldab haaravalt saarel aset leidvaid sündmusi nagu jaanipäeva tähistamine, kalalkäigud, paadisõidud, aga ka mitmesugused õnnetused ja äpardused nagu tihedas udus eksimine keset merd, lemmiklooma hukkumine jne. Jälgitakse Malini väikseid romaanikesi ühe või teise kena noormehega ning vendade kiivust oma õe lubamisel ükskõik missugusele peigmehekandidaadile. Tegevusse põimub ka kirev saarerahvas. Melkersonid külastavad oma suvist saart ka talvel jõulude ajal ning teos lõpeb üks aasta pärast sündmuste algust, kui Melkeril õnnestub Tisleritalu oma perele päriseks osta ja täita sellega oma unistus pakkuda lastele kõige kaunimaid suvesid armsas paigas, mida võib pidada päris enda omaks.
Venemaa Televisiooniakadeemia

**Fond Venemaa Televisiooniakadeemia** (vene keeles Фонд «Академия российского телевидения») on 1994. aastal asutatud mittetulundusühendus, Venemaa televisiooni edendavate televisioonitöötajate ja televisioonitööstuse juhtivate ettevõtete ühendus. 

Fondi baasil tegutseb 1994. aastast **Venemaa Televisiooniakadeemia**. Algselt oli akadeemial vaid 12 liiget. 2010. aasta seisuga oli Venemaa Televisiooniakadeemial 555 liiget. Akadeemia juhtorgan on neljaliikmeline akadeemia juhatus (eesotsas presidendiga). Akadeemia president on 2013. aastast teleprodutsent Aleksandr Akopov (sündinud 1957). Enne Akopovit olid presidendi ametis teleajakirjanik Vladimir Pozner (1994–2008) ja varasem kultuuriminister Mihhail Švõdkoi (2008–2013).

Detsembris 1994 asutas Venemaa Televisiooniakadeemia televisiooniauhinna TEFI.

## Viited

## Välislingid
*Venemaa Televisiooniakadeemia koduleht
*Akadeemia liikmete lühibiograafiad. tefi.ru
TEFI (teleauhind)

**Industriaalne Telepreemia TEFI** (vene keeles Индустриальная телевизионная премия «ТЭФИ») on Venemaa riiklik televisioonikunsti auhind, Emmy analoog Venemaal.

Teleauhinna TEFI asutas 21. detsembril 1994 Venemaa Televisiooniakadeemia fond. Alates 2014. aastast annab TEFI-t välja Industriaalsete Telepreemiate Komitee. Auhinda antakse paljudes kategooriates (2019. aastal 34 kategoorias). Igas kategoorias on auhinnaks Orpheust kujutav pronksist kuju (skulptor Ernst Neizvestnõi).

## Viited

## Välislingid
*TEFI koduleht
Budde

**Budde** on mitme suguvõsa nimi:
*Budde (Vestfaali aadlisuguvõsa), Vestfaalist pärit Kuramaa aadlisuguvõsa
*Budde (Rügeni aadlisuguvõsa), Rügenilt pärit aadlisuguvõsa
*Budde (Malmö raesuguvõsa), Malmö raesuguvõsa
*Budde (Pommeri aadlisuguvõsa), Pommerist pärit Taani, Saaremaa ja Norra aadlisuguvõsa
*Budde (Preisimaa aadlisuguvõsa), 1904. aastal aadeldatud Preisimaa aadlisuguvõsa
Oota sa!

**"Oota sa!"** (vene keeles "Ну, погоди!") on Nõukogude Liidu ja Venemaa multifilmisari, mida tootis Sojuzmultfilm 1969. aastast. Sarja loojad olid Feliks Kandel, Arkadi Hait ja Aleksandr Kurljandski, režissöör Vjatšeslav Kotjonotškin.

Sarja peategelane on Hunt (Волк), kellele annab hääle Anatoli Papanov. Hunt on huligaan, kes kogu aeg suitsetab, vandaalitseb, rikub seadusi ja kiusab väiksemaid.

Hundi peavaenlane, keda ta tahab kogu aeg kätte saada (ja ilmselt ära süüa), on Jänes (Заяц), kellele annab hääle Klara Rumjanova.

Kõik Hundi püüded Jänest kätte saada aga ebaõnnestuvad, mispeale Hunt hüüab tihti "Ну Заяц, погоди!" (Oota sa, jänes!) või lihtsalt "Ну, погоди!" (Oota sa!).

Lisaks on sarjas ka teisi loomi kõrvaltegelastena, kellest kõige tihedamini on näha on Jõehobu (Бегемот), kes tihti jääb Hundile ette, keda Hunt tihti oma tegevustega vihastab.

"Nu, pogodi!" pilootosa jõudis eetrisse 6. mail 1969 lastesaate "Lõbus karussell" ("Весёлая карусель") avaosa neljanda sketšina, kus Hunt ja Jänes olid joonistatud paljugi algelisemalt. Veel sama aasta 14. juunil jõudis "Nu, pogodi!" eetrisse iseseisva sarjana, ja sai kiiresti populaarseks Nõukogude Liidus, aga ka teistes idabloki maades.

Kokku toodeti filmi "Nu, pogodi!" aastatel 1969–1986 16 ligi kümneminutist jagu. Septembris 1973, pärast 8. jagu, tootmine ajutiselt peatus, kui stsenarist Feliks Kandel soovis koos perega emigreeruda Iisraeli, kuid võimud ei andnud neile luba ja seda peeti riigireetmiseks. Lõpuks anti Kandelile väljasõiduluba 1977. aastal. 

Oktoobris 1973 pälvis Hundi häälenäitleja Anatoli Papanov NSV Liidu rahvakunstniku aunimetuse. Tseremoonial küsinud toonane NSV Liidu Ülemnõukogu Presiidiumi esimees Nikolai Podgornõi Papanovilt "Nu, pogodi!" kohta, kui Papanov talle Kandelist rääkis, öelnud Podgornõi vastu, et talle ja tema lastele, ning ka tema seltsimeestele meeldis "Nu, pogodi!", mispeale tootmine jätkus ilma Kandelita. Tootmine peatus uuesti pärast Anatoli Papanovi surma 1987. aastal.

Kui aga selgus, et Papanovi häälmaterjali oli Sojuzmultfilmil piisavalt arhiveeritud, kasutati neid 1993. aastal kahe jao tootmiseks, mis said aga negatiivse hinnangu.

2005. aastal ostis Vene poekett Pjaterotška õigused kahe jao tootmiseks. Nende jagude režissöör oli Vjatšeslav Kotjonotškini poeg Aleksei, Hundi hääle luges sisse Igor Hristenko ja Jänese hääle Olga Zvereva.

Sarja tunnusmeloodia on Tamás Deáki kirjutatud "Vízisí" ("Veesuusad") Ungari Raadio orkestri esituses.

## Viited
Belgia relvajõudude meditsiinikomponent

Belgia relvajõudude **meditsiinikomponent** (hollandi keeles *Medische Component*, prantsuse keeles *Composante Médicale*) on sõjaväeline meditsiiniüksus, mille ülesanneteks on nii kodus kui välismissioonidel anda sõjaväelastele arstiabi ning vajadusel aidata humanitaarabi osutamisel ja teatud aladel toetada tsiviilühiskonda. Meditsiinikomponendi praegune ülem on kindralmajor Pierre Neirinckx.

## Viited

## Välislingid
*Meditsiinikomponendi ametlik hollandikeelne koduleht
*Meditsiinikomponendi ametlik prantsuskeelne koduleht
Anton LaVey

**Anton Szandor LaVey** (sünninimi **Howard Stanton Levey**; 11. aprill 1930 Chicago – 29. oktoober 1997 San Francisco) oli Ameerika Ühendriikide okultist ja Saatana kiriku rajaja.

Anton LaVey sündis Chicagos, ta ema oli ukraina-gruusia päritolu. On spekuleeritud ka Anton LaVey juudi päritolu üle, kuid see pole kinnitust leidnud. Anton LaVey kirjutas satanismi filosoofiat puudutavaid raamatuid. Tema kuulsaim raamat on "Saatanlik Piibel". Anton LaVey sõbraks oli valge natsionalist James Madole.

## Vaata ka

* Musta Veenuse Ordu
* Satanism
* Joy of Satan
Antazavė vald

**Antazavė vald** (leedu keeles *Antazavės seniūnija*) on 2. järgu haldusüksus (vald) Leedus Zarasai rajooni territooriumil.

Valla pindala on 100&nbsp;km².  2011. aasta seisuga elas seal 1 003 inimest. Valla keskus on Antazavė küla. Vallavanem on Algirdas Lekaveckas.

Lisaks küladele on vallas Paliūniai huutor, kus aastal 2011 elanikke ei olnud.

## Viited
Thietmar (Merseburg)

**Thietmar (I)** (ka *Thiatmar*, *Dietmar* või *Thiommar*) (suri 1. juunil 932), krahv ja markkrahv, oli Heinrich I Linnupüüdja sõjaline juhendaja (*vir disciplinae militaris peritissmus*), samal ajal oli ta Saksimaa hertsogiriigi pärija ja siis hertsog. Tõenäoliselt pidas ta väikest eliitpolitseinike rühma (kuigi ta kunagi teeskles, et tal on selja taga kolmkümmend leegioni), relvastatud uusima sõjatehnikaga ja varustatud hästi kallite hobustega. Tema soomustatud ratsavägi mängis otsustavat rolli Lenzeni lahingu võitmisel 4. septembril 929, tagades Saksa ülemvõimu Elbe jõe äärsete lääneslaavi rahvaste vastu.

Ta abiellus Heinrich I Linnupüüdja esimese naise Hatheburg von Merseburgi nõo Hildegardiga. Thietmari naine sünnitas talle kaks poega: Siegfried von Merseburgi ja Gero. Tema tütar Hidda abiellus Tüüringi Christianiga ning oli Meißeni Thietmar I, Kölni peapiiskopi Gero ja Lausitzi Odo I ema.
Antazavė

**Antazavė** (poola keeles vanasti **Antuzów**) on küla (endine alev) Leedus Zarasai rajoonis, Antazavė valla halduskeskus. Küla asub Zarasaist 22 kilomeetrit loodes Zalvė järve ääres. 

Antazavės on keskkool, kultuurimaja, postkontor ja raamatukogu. Vaatamisväärsusteks on aastal 1794 ehitatud katoliku kirik ja Antazavė mõisa hoonetekompleks.

Küla nimi tuleneb seeli keelest ja tähendab "Zalvė järve ääres". Nime varasem kuju oli *Untazalve*.

## Elanikkond


* 143 (1902)
* 166 (1923)
* 134 (1959)
* 497 (1970)
* 529 (1974)

* 603 (1979)
* 648 (1984)
* 628 (1989)
* 461 (2001)
* 413 (2011)


## Ajalugu

Küla on esmamainitud 1560. aastal. XVIII sajandil rajati Antazavė mõis. 1796. aastal rajati külla kirik ja moodustati Antazavė kihelkond. 1861. aastal hakkas seal tegutsema kihelkonnakool. XIX sajandi lõpus oli asula eraomanduses olev alev.

Nõukogude perioodil oli küla kohaliku kolhoosi keskasulaks.


Antazavės sen., Lithuania - panoramio (56).jpg|Metsavendade punker
Antazave mok.jpg|Koolimaja
Antazaves baznīca (3) - panoramio.jpg|Katoliku kirik
Колокольня - panoramio (4).jpg|Kiriku kellatorn
Antazavė, Lithuania - panoramio (4).jpg|Kiriku värav
Medinis elektros stulpas.JPG|Vana elektripost kurepesaga


## Viited

## Välislingid

*Poola Kuningriigi geograafiline leksikon aastast 1900
*Poola Kuningriigi geograafiline leksikon aastast 1880
*Küla portaalis vietoves.Lt